ddrg/super_eurlex huggingface dataset:
A. КАЧЕСТВО НА ВЪЗДУХА

1. 31994 L 0063: Директива 94/63/ЕО на Европейския парламент и на Съвета от 20 декември 1994 г. относно контрола на емисиите на летливи органични съединения (ЛОС), изпускани при съхранението на бензини и превоза им от терминали до бензиностанции (ОВ L 365, 31.12.1994 г., стр. 24), изменена с:

- 32003 R 1882: Регламент (EО) № 1882/2003 на Европейския парламент и на Съвета от 29.9.2003 г. (OВ L 284, 31.10.2003 г., стр. 1).

a) Чрез дерогация от член 3 и приложение I на Директива 94/63/ЕО, изискванията за действащи инсталации за съхранение в терминали не се прилагат в България:

- до 31 декември 2007 г. за инсталации за съхранение в 6 терминала с производителност над 25000 тона годишно, но по-малка или равна на 50000 тона годишно;

- до 31 декември 2009 г. за инсталации за съхранение в 19 терминала с производителност по-малка или равна на 25000 тона годишно;

б) Чрез дерогация от член 4 и от приложение II на Директива 94/63/EО, изискванията за товарене и разтоварване на действащи подвижни цистерни в терминали не се прилагат в България :

- до 31 декември 2007 г. за 12 терминала с производителност, по-голяма от 25000 тона годишно, но по-малка или равна на 150000 тона годишно;

- до 31 декември 2009 г. за 29 терминала с производителност, по-голяма от 25000 тона годишно.

в) Чрез дерогация от член 5 на Директива 94/63/EО, изискванията за действащи подвижни цистерни в терминали не се прилагат в България :

- до 31 декември 2007 г. към 50 автоцистерни;

- до 31 декември 2009 г. към допълнителни 466 автоцистерни.

г) Чрез дерогация от член 6 и от приложение III на Директива 94/63/EО, изискванията за товарене на действащи инсталации за съхранение в бензиностанции не се прилага в България:

- до 31 декември 2007 г. за 355 бензиностанции с производителност над 500 куб.метра/годишно, но по-малка или равна на 1000 куб.метра/годишно;

- до 31 декември 2009 г. за 653 бензиностанции с производителност, по-малка или равна на 500 куб.метра/годишно.

2. 31999 L 0032: Директива 1999/32/EО на Съвета от 26 април 1999 г. за намаляване на съдържанието на сяра в определени течни горива, за изменение на Директива 93/12/EИО (OВ L 121, 11.5.1999 г., стр. 13), изменена с :

- 32003 R 1882: Регламент (EО) № 1882/2003 на Европейския парламент и на Съвета от 29.9.2003 г. (OВ L 284, 31.10.2003 г, стр. 1).

a) Чрез дерогация от член 3, параграф 1 на Директива 1999/32/EО, изискванията за съдържанието на сяра в котелните горива не се прилагат в България до 31 декември 2011 г. за местната употреба. През този преходен период съдържанието на сяра не трябва да надвишава 3,00 % на маса.

б) Чрез дерогация от член 4, параграф 1 на Директива 1999/32/EО, изискванията за съдържанието на сяра в газьола не се прилагат в България до 31 декември 2009 г. за местната употреба. През този преходен период съдържанието на сяра не трябва да надвишава 0,20 % на маса.

--------------------------------------------------
Член 45

Гражданин от всяка нова държава-членка се назначава в Комисията от датата на присъединяване. Новите членове на Комисията се назначават от Съвета, който действа с квалифицирано мнозинство и по общо съгласие с председателя на Комисията, след консултации с Европейския парламент.

Мандатът на така назначените членове изтича по същото време, когато изтича мандатът на членовете към момента на присъединяване.

--------------------------------------------------
12005SP061

Протокол относно условията и договореностите за приемането на Република България и на Румъния в Европейския съюз - ЧАСТ ПЕТА: РАЗПОРЕДБИ, ОТНАСЯЩИ СЕ ДО ИЗПЪЛНЕНИЕТО НА НАСТОЯЩИЯ ПРОТОКОЛ - ДЯЛ III:ЗАКЛЮЧИТЕЛНИ РАЗПОРЕДБИ - Член 61



Официален вестник n° L 157 , 21/06/2005 стр. 0045 - 0045
12005SP047

Протокол относно условията и договореностите за приемането на Република България и на Румъния в Европейския съюз - ЧАСТ ПЕТА: РАЗПОРЕДБИ, ОТНАСЯЩИ СЕ ДО ИЗПЪЛНЕНИЕТО НА НАСТОЯЩИЯ ПРОТОКОЛ - ДЯЛ I:СЪЗДАВАНЕ НА ИНСТИТУЦИИТЕ И ОРГАНИТЕ - Член 47



Официален вестник n° L 157 , 21/06/2005 стр. 0043 - 0043
12005SP017

Протокол относно условията и договореностите за приемането на Република България и на Румъния в Европейския съюз - ЧАСТ ТРЕТА: ПОСТОЯННИ РАЗПОРЕДБИ - ДЯЛ I:ПРОМЕНИ В АКТОВЕТЕ, ПРИЕТИ ОТ ИНСТИТУЦИИТЕ - Член 17



Официален вестник n° L 157 , 21/06/2005 стр. 0034 - 0034
Член 39

1. Ако, въз основа на непрекъснатия мониторинг на Комисията върху ангажиментите, поети от България и Румъния в контекста на преговорите по присъединяване и по-специално въз основа на мониторинговите докладите на Комисията, съществува ясно доказателство, че състоянието на подготовката за приемане и прилагане на достиженията на правото на EС, в България и Румъния e такова, че съществува сериозен риск от това, една от тези държави да е очевидно неподготвена да отговори на условията за членство до датата на присъединяване на 1 януари 2007 г. в редица важни области, Съветът може да реши с единодушие, по препоръка на Комисията, датата на присъединяване на тази държава да бъде отложена с една година до 1 януари 2008 г.

2. Независимо от параграф 1, Съветът може, с квалифицирано мнозинство по препоръка на Комисията, да вземе решението, посочено в параграф 1, по отношение на Румъния, ако са наблюдавани сериозни недостатъци при изпълнение от Румъния на един или повече поети ангажименти или изисквания, изброени в приложение IX, точка I.

3. Независимо от параграф 1 и без да се засяга член 37, Съветът може, с квалифицирано мнозинство по препоръка на Комисията и след подробна оценка, направена през есента на 2005 г. относно напредъка, постигнат от Румъния в областта на политиката на конкуренция, да вземе решението, посочено в параграф 1 по отношение на Румъния, ако са наблюдавани сериозни недостатъци при изпълнение от Румъния на едно или повече задължения, поети по Европейското споразумение за асоцииране [17] или на един или повече поети ангажименти и изисквания, изброени в приложение IХ, точка II.

4. В случай на решение, взето съгласно параграф 1, параграф 2 или параграф 3, Съветът, с квалифицирано мнозинство, незабавно взема решение относно такива промени в настоящия акт, включително неговите приложения и допълнения, които са се оказали наложителни поради отлагателното решение

[17] Европейско споразумение за асоцииране между Европейските икономически общности и техните държави-членки, от една страна, и Румъния, от друга страна (ОВ L 357, 31.12.1994, стр. 2).

--------------------------------------------------
12005SA035

Акт относно условията за присъединяване на Република България и Румъния и промените в Учредителните договори на Европейския съюз - ЧАСТ ЧЕТВЪРТА: ВРЕМЕННИ РАЗПОРЕДБИ - ДЯЛ III:ФИНАНСОВИ РАЗПОРЕДБИ - Член 35



Официален вестник n° L 157 , 21/06/2005 стр. 0215 - 0215
Акт относно условията за присъединяване на Република България и Румъния и промените в Учредителните договори на Европейския съюз - ЧАСТ ПЕТА: РАЗПОРЕДБИ, ОТНАСЯЩИ СЕ ДО ИЗПЪЛНЕНИЕТО НА НАСТОЯЩИЯ АКТ - ДЯЛ I:СЪЗДАВАНЕ НА ИНСТИТУЦИИТЕ И ОРГАНИТЕ - Член 49



Официален вестник n° L 157 , 21/06/2005 стр. 0218 - 0218



Член 49 Съставът на Комитета на регионите се увеличава с назначаването на 27 члена, представляващи регионалните и местните органи в България и Румъния, които заемат изборна длъжност в местната или регионалната власт, или са политически отговорни пред изборно събрание. Мандатът на така назначените членове изтича по същото време, когато изтича мандатът на членовете към момента на присъединяването. --------------------------------------------------
Член 9

1. Вторият параграф на член 189 на Договора за ЕО и вторият параграф на член 107 на Договора за ЕОАЕ се заменят със следното:

"Броят на членовете на Европейския парламент не надвишава 736."

2. Като влиза в сила от началото на периода 2009 — 2014 г., в член 190, параграф 2 на Договора за Европейската общност и в член 108, параграф 2 на Договора за ЕОАЕ, първа алинея се заменя със следното:

"2. Броят на представителите, избирани във всяка държава-членка, е следният:

Белгия | 22 |

България | 17 |

Чешката република | 22 |

Дания | 13 |

Германия | 99 |

Естония | 6 |

Гърция | 22 |

Испания | 50 |

Франция | 72 |

Ирландия | 12 |

Италия | 72 |

Кипър | 6 |

Латвия | 8 |

Литва | 12 |

Люксембург | 6 |

Унгария | 22 |

Малта | 5 |

Нидерландия | 25 |

Австрия | 17 |

Полша | 50 |

Португалия | 22 |

Румъния | 33 |

Словения | 7 |

Словакия | 13 |

Финландия | 13 |

Швеция | 18 |

Обединеното кралство | 72." |

--------------------------------------------------
Член 60

Правителството на Италианската република изпраща на правителствата на България и Румъния заверено копие от Договора за създаване на Европейската общност за атомна енергия, и договорите, които го изменят или допълват, на английски, гръцки, датски, естонски, ирландски, испански, италиански, латвийски, литовски, малтийски, немски, нидерландски, полски, португалски, словашки, словенски, унгарски, финландски, френски, чешки и шведски език.

Текстовете на този договор, изготвени на български и на румънски език, се прилагат към настоящия протокол. Тези текстове са автентични при същите условия като текстовете на Договора по смисъла на предходния параграф, изготвен на настоящите езици.

--------------------------------------------------
12005SAN04/B

Акт относно условията за присъединяване на Република България и Румъния и промените в Учредителните договори на Европейския съюз - Приложение IV:Списък по член 20 на Акта за присъединяване: допълнителни промени в актове, приети от институциите - Земеделие - Б.Ветеринарно и фитосанитарно законодателство



Официален вестник n° L 157 , 21/06/2005 стр. 0267 - 0267
A. КАЧЕСТВО НА ВЪЗДУХА

31994 L 0063: Директива 94/63 ЕО на Европейския парламент и на Съвета от 20 декември 1994 г. за контрола на емисиите на летливи органични съединения (ЛОС), изпускани при съхраняването на бензини и превоза им от терминали до бензиностанции. (ОВ L 365, 31.12.1994 г., стр. 24), изменена с:

- 32003 R 1882: Регламент (ЕО) № 1882/2003 на Европейския парламент и на Съвета от 29.9.2003 г. (ОВ L 284, 31.10.2003 г.,стр.1).

1. Чрез дерогация от член 3 и приложение I на Директива 94/63/ЕО, изискванията за действащите инсталации за съхраняване в терминалите не се прилагат в Румъния:

- до 31 декември 2007 г. за 115 инсталации за съхраняване на 12 терминала и до 31 декември 2008 г. за 4 инсталации за съхраняване в 1 терминал с производителност над 25000 тона годишно, но по-малка или равна на 50000 тона годишно;

- до 31 декември 2007 г. за 138 инсталации за съхраняване в 13 терминала, до 31 декември 2008 г. за 57 инсталации за съхраняване в 10 терминала и до 31 декември 2009 г. за 526 инсталации за съхраняване в 63 терминала с производителност по-малка или равна на 25000 тона годишно.

2. Чрез дерогация от член 4 и приложение II на Директива 94/63/EО, изискванията за товарене и разтоварване на действащи подвижни цистерни в терминали не се прилагат в Румъния:

- до 31 декември 2007 г. за 36 инсталации за товарене и разтоварване в 12 терминала с производителност по-голяма от 25000 тона годишно, но по-малка или равна на 150000 тона годишно;

- до 31 декември 2007 г. за 82 инсталации за товарене и разтоварване в 18 терминала, до 31 декември 2008 г. за 14 инсталации за товарене и разтоварване в 11 терминала и до 31 декември 2009 г. за 114 инсталации за товарене и разтоварване в 58 терминала с производителност по-малка или равна на 25000 тона годишно.

3. Чрез дерогация от член 5 на Директива 94/63/EО, изискванията за действащи подвижни цистерни в терминали не се прилагат в Румъния:

- до 31 декември 2007 г. за 31 автоцистерни;

- до 31 декември 2008 г. за допълнителни 101 автоцистерни;

- до 31 декември 2009 г. за допълнителни 432 автоцистерни.

4. Чрез дерогация от член 6 и приложение III на Директива 94/63/EО, изискванията за товарене на действащи инсталации за съхраняване в бензиностанции не се прилагат в Румъния:

- до 31 декември 2007 г. за 116 бензиностанции, до 31 декември 2008 г. за допълнителни 19 бензиностанции и до 31 декември 2009 г. за допълнителни 106 бензиностанции с производителност над 1000 куб.метра/годишно;

- до 31 декември 2007 г. за 49 бензиностанции, до 31 декември 2008 г. за допълнителни 11 бензиностанции и до 31 декември 2009 г. за допълнителни 85 бензиностанции с производителност над 500 куб.метра/годишно, но по-малка или равна на 1000 куб.метра/годишно;

- до 31 декември 2007 г. за 23 бензиностанции, до 31 декември 2008 г. за допълнителни 14 бензиностанции и до 31 декември 2009 г. за допълнителни 188 бензиностанции с производителност по-малка или равна на 500 куб.метра/годишно.

--------------------------------------------------
3. ТРАНСПОРТНА ПОЛИТИКА

31996 L 0026: Директива 96/26/ЕО на Съвета от 29 април 1996 г. относно достъпа до професията на автомобилен превозвач на товари и автомобилен превозвач на пътници и взаимно признаване на дипломи, удостоверения и други официални документи за правоспособност, имащи за цел да улеснят упражняването на правото на свободно установяване на тези превозвачи за осъществяване на вътрешни и международни превози (ОВ L 124, 23.5.1996 г., стр. 1), изменена с:

- 31998 L 0076: Директива 98/76/ЕО на Съвета от 1.10.1998 г. (ОВ L 277, 14.10.1998 г., стр. 17),

- 12003 T: Акт относно условията за присъединяване и промените в Договорите - присъединяване на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република (ОВ L 236, 23.9.2003 г., стр. 33),

- 32004 L 0066: Директива на Съвета 2004/66/ЕО от 26.4.2004 г. (ОВ L 168, 1.5.2004 г., стр. 35).

а) Добавят се следните параграфи към член 10:

"11. Чрез дерогация от параграф 3, удостоверения, издадени в България на автомобилни превозвачи преди датата на присъединяване, се считат за еквивалентни на удостоверенията, издадени в съответствие с разпоредбите на настоящата директива, само ако са издадени на:

- международни автомобилни превозвачи на товари и пътници съгласно Наредба № 11 от 31 октомври 2002 г. за международния автомобилен превоз на пътници и товари (Държавен вестник, бр. 108 от 19 ноември 2002 г.), след 19 ноември 2002 г.;

- вътрешни автомобилни превозвачи на товари и пътници съгласно Наредба № 33 от 3 ноември 1999 г. за обществения превоз на пътници и товари на територията на България, изменена на 30 октомври 2002 г. (Държавен вестник бр. 108 от 19 ноември 2002 г.), след 19 ноември 2002 г.

12. Чрез дерогация от параграф 3, удостоверения, издадени на автомобилни превозвачи в Румъния, преди датата на присъединяване се считат за еквивалентни на удостоверенията, издадени в съответствие с разпоредбите на настоящата директива, ако са издадени на международни и вътрешни автомобилни превозвачи на товари и пътници съгласно Заповед № 761 на министъра на транспорта от 21 декември 1999 г. за назначаване, обучение и професионално лицензиране на лицата, управляващи постоянно и ефективно пътнотранспортната дейност, след 28 януари 2000 г."

б) В член 10б вторият параграф се заменя със следното:

"Удостоверенията за професионална компетентност, посочени в член 10, параграфи 4 - 12, могат да бъдат преиздадени от съответните държави-членки във формата на удостоверението, посочено в приложение Ia."

--------------------------------------------------
2. СВОБОДНО ПРЕДОСТАВЯНЕ НА УСЛУГИ

31997 L 0009: Директива 97/9/ЕО на Европейския парламент и на Съвета от 3 март 1997 г. относно схемите за компенсиране на инвеститорите (OВ L 84, 26.3.1997 г., стр. 22).

Чрез дерогация от член 4, параграф 1 на Директива 97/9/ЕО минималното ниво на компенсиране не се прилага в България до 31 декември 2009 г. България гарантира, че нейната схема за компенсиране на инвеститорите предвижда покритие не по-малко от EUR 12000 от 1 януари 2007 г. до 31 декември 2007 г. и не по-малко от EUR 15000 от 1 януари 2008 г. до 31 декември 2009 г.

По време на преходния период другите държави-членки ще запазят правото си да не позволят на клон на българско инвестиционно дружество, установен на техните територии, да функционира, освен ако, и докато съответният клон не се присъедини към официално призната схема за компенсиране на инвеститори на територията на съответната държава-членка, с цел да бъде покрита разликата между българското ниво на компенсиране и минималното ниво по член 4, параграф 1 на Директива 97/9/ЕО.

--------------------------------------------------
III. ПРОМИШЛЕН ДИЗАЙН НА ОБЩНОСТТА

32002 R 0006: Регламент (ЕО) № 6/2002 на Съвета oт 12 декември 2001 г. относно промишления дизайн на Общността (OB L 3, 5.1.2002 г., стр. 1), изменен с:

- 12003 T: Акт относно условията за присъединяване и промените в Договорите - присъединяване на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република (ОВ L 236, 23.9.2003 г., стр. 33).

Член 110а, параграф 1 се заменя със следното:

"1. От деня на присъединяването на България, Чешката република, Естония, Кипър, Латвия, Литва, Унгария, Малта, Полша, Румъния, Словения и Словакия (наричани по-нататък "новата(ите) държава(и)-членка(и)"), действието на промишлен дизайн на Общността, който се ползва със защита или, за който е подадена заявка съгласно настоящия регламент преди съответната дата на присъединяване, се разпростира върху територията на тези държави-членки, за да се гарантира еднакво действие в цялата Общност."

--------------------------------------------------
9. ТЕЛЕКОМУНИКАЦИИ И ИНФОРМАЦИОННИ ТЕХНОЛОГИИ

32002 L 0022: Директива 2002/22/ЕО на Европейския парламент и на Съвета от 7 март 2002 г. относно универсалната услуга и правата на потребителите във връзка с електронните съобщителни мрежи и услуги ("Директива за универсалната услуга") (ОВ L 108, 24.4.2002 г., стр. 51).

Чрез дерогация от член 30, параграф 1 от Директива 2002/22/ЕО, България може да отложи въвеждането на преносимост на номерата не по-късно от 1 януари 2009 г.

--------------------------------------------------
12005SP016

Протокол относно условията и договореностите за приемането на Република България и на Румъния в Европейския съюз - ЧАСТ ТРЕТА: ПОСТОЯННИ РАЗПОРЕДБИ - ДЯЛ I:ПРОМЕНИ В АКТОВЕТЕ, ПРИЕТИ ОТ ИНСТИТУЦИИТЕ - Член 16



Официален вестник n° L 157 , 21/06/2005 стр. 0034 - 0034
Член 46

1. Назначават се двама съдии в Съда, както и двама съдии в Общия съд.

2. Мандатът на един от съдиите в Съда, назначени в съответствие с параграф 1, изтича на 6 октомври 2009 г. Този съдия се избира чрез жребий. Мандатът на другия съдия изтича на 6 октомври 2012 г.

Мандатът на един от съдиите в Общия съд, назначени в съответствие с параграф 1, изтича на 31 август 2007 г. Този съдия се избира чрез жребий. Мандатът на другия съдия изтича на 31 август 2010 г.

3. Съдът приема налагащите се от присъединяването изменения в своя процедурен правилник.

Общият съд, в съгласие със Съда приема, налагащите се от присъединяването изменения в своя процедурен правилник.

Измененият процедурен правилник изисква одобрението на Съвета.

4. За целите на решаването на висящите пред съдилищата, към датата на присъединяване, дела, по отношение на които устните производства са започнали преди тази дата, пълният състав на съдилищата и съставът на техните отделения остават същите, както преди присъединяването и прилагат процедурните си правилници, които са в сила към деня, преди датата на присъединяването.

--------------------------------------------------
12005SP049

Протокол относно условията и договореностите за приемането на Република България и на Румъния в Европейския съюз - ЧАСТ ПЕТА: РАЗПОРЕДБИ, ОТНАСЯЩИ СЕ ДО ИЗПЪЛНЕНИЕТО НА НАСТОЯЩИЯ ПРОТОКОЛ - ДЯЛ I:СЪЗДАВАНЕ НА ИНСТИТУЦИИТЕ И ОРГАНИТЕ - Член 49



Официален вестник n° L 157 , 21/06/2005 стр. 0043 - 0043
Член 5

Текстът на Договора за създаване на Конституция за Европа, съставен на български и на румънски език, се прилага към настоящия договор. Тези текстове са автентични при същите условия като текстовете на Договора за създаване на Конституция за Европа, съставени на английски, гръцки, датски, естонски, ирландски, испански, италиански, латвийски, литовски, малтийски, немски, нидерландски, полски, португалски, словашки, словенски, унгарски, фински, френски, чешки и шведски език.

Правителството на Италианската република изпраща на правителствата на Република България и Румъния заверено копие от Договора за създаване на Конституция за Европа на всеки от езиците, посочени в първия параграф.

--------------------------------------------------
Протокол относно условията и договореностите за приемането на Република България и на Румъния в Европейския съюз - ЧАСТ ПЕТА: РАЗПОРЕДБИ, ОТНАСЯЩИ СЕ ДО ИЗПЪЛНЕНИЕТО НА НАСТОЯЩИЯ ПРОТОКОЛ - ДЯЛ II:ПРИЛОЖИМОСТ НА АКТОВЕТЕ НА ИНСТИТУЦИИТЕ - Член 52



Официален вестник n° L 157 , 21/06/2005 стр. 0043 - 0043



Член 52 При присъединяването, България и Румъния се считат за адресати на европейски рамкови закони, европейски регламенти и европейски решения по смисъла на член I-33 от Конституцията и на директиви и решения по смисъла на член 249 от Договора за създаване на Европейска общност и член 161 от Договора за ЕОАЕ, при условие, че тези европейски рамкови закони, европейски регламенти и европейски решения и тези директиви и решения са били адресирани към всички настоящи държави-членки. С изключение на европейските решения, които влизат в сила съгласно член I-39, параграф 2 от Конституцията и на директивите и решенията, които влизат в сила съгласно член 254, параграфи 1 и 2 от Договора за създаване на Европейска общност, за България и Румъния се приема, че са получили уведомленията за тези европейски решения и такива директиви и решения към момента на присъединяването. --------------------------------------------------
Член 24

1. Чрез дерогация от максималния брой на членовете на Европейския парламент, определен във втори параграф на член 189 на Договора за ЕО и във втори параграф на член 107 от Договора за ЕОАЕ, броят на членовете на Европейския парламент се увеличава, за да се вземе предвид присъединяването на България и Румъния, със следния брой членове от тези държави за периода, от датата на присъединяването до началото на мандата от 2009 - 2014 г. на Европейския парламент:

България | 18 |

Румъния | 35. |

2. Преди 31 декември 2007 г., България и Румъния, всяка една от тях, провежда избори за Европейски парламент, чрез преки всеобщи избори на техните граждани за броя членове, определен в параграф 1, в съответствие с разпоредбите на Акта относно избора на членове на Европейския парламент чрез преки всеобщи избори [4].

3. Чрез дерогация от член 190, параграф 1 от Договора за ЕО и член 108, параграф 1 от Договора за ЕОАЕ, ако изборите се провеждат след датата на присъединяване, членовете на Европейския парламент, представляващи народите на България и Румъния за периода, започващ от датата на присъединяване до всеки от изборите, посочени в параграф 2, се избират от самите парламенти на тези държави, в съответствие с процедурата, предвидена във всяка от тези държави.

[4] OВ L 278, 8.10.1976 г., стр. 5. Акт, последно изменен с Решение 2002/772/EО на Съвета, Евратом (OВ L 283, 21.10.2002г., стр. 1).

--------------------------------------------------
Акт относно условията за присъединяване на Република България и Румъния и промените в Учредителните договори на Европейския съюз - ЧАСТ ТРЕТА: ПОСТОЯННИ РАЗПОРЕДБИ - ДЯЛ II:ДРУГИ РАЗПОРЕДБИ - Член 22



Официален вестник n° L 157 , 21/06/2005 стр. 0210 - 0210



Член 22 Съветът с единодушие, по предложение на Комисията и след консултации с Европейския парламент, може да приеме промените в разпоредбите на настоящия акт, свързани със Общата селскостопанска политика, които могат да се окажат необходими в резултат на изменение в правилата на Общността. --------------------------------------------------